แนวโน้ม SET เช้าอ่อนตัว กังวล “จีน” ซ้อมรบรอบเกาะ “ไต้หวัน” แนะจับตาเงินเฟ้อไทย
นักวิเคราะห์คาดตลาดหุ้นไทยเช้านี้ซื้อขายเบาบาง และมีความเสี่ยงจีนจัดซ้อมรบรอบเกาะไต้หวันด้วยกระสุนจริง ขณะเดียวกันนักลงทุนรอติดตามตัวเลขเงินเฟ้อไทยวันนี้ ให้แนวรับ 1,575 จุด แนวต้าน 1,605 จุด
นักวิเคราะห์คาดตลาดหุ้นไทยเช้านี้ซื้อขายเบาบาง และมีความเสี่ยงจีนจัดซ้อมรบรอบเกาะไต้หวันด้วยกระสุนจริง ขณะเดียวกันนักลงทุนรอติดตามตัวเลขเงินเฟ้อไทยวันนี้ ให้แนวรับ 1,575 จุด แนวต้าน 1,605 จุด
5 ส.ค. 2565

นายเทิดศักดิ์ ทวีธีระธรรม รองกรรมการผู้อำนวยการสายงานวิจัย บล.เอเซีย พลัส กล่าวว่า วันนี้เป็นวันสุดท้ายก่อนเข้าสู่ช่วงวันหยุดสุดสัปดาห์ และจีนจัดซ้อมรบบริเวณรอบเกาะไต้หวันด้วยกระสุนจริง หลังการเดินทางเยือนของ นางแนนซี เพโลซี ประธานสภาผู้แทนราษฎรสหรัฐ ซึ่งยังต้องติดตามสถานการณ์อย่างใกล้ชิด จะส่งผลให้ปริมาณการซื้อขายในวันนี้ค่อนข้างเบาบาง
ขณะเดียวกันนักลงทุนอยู่ระหว่างการติดตามเลขเงินเฟ้อเดือน ก.ค. ของไทย ซึ่งคาดว่าจะออกมาสูงกว่าที่ตลาดคาดไว้ 7.8%
พร้อมให้แนวรับที่ 1,575 จุด และ แนวต้าน 1,605 จุด